หมอพรทิพย์ลงพื้นที่ตรวจศพนิรนาม วันเดียวกัน พ.ญ.คุณหญิงพรทิพย์ โรจนสุนันท์ รักษาการผู้อำนวยการสถาบันนิติวิทยาศาสตร์ กระทรวงยุติธรรมแถลงข่าวร่วมกับนายวสันต์ พานิช นายสุรสีห์ โกศลนาวิน กรรมการสิทธิมนุษยชนแห่งชาติ และประธานคณะอนุกรรมการเฉพาะกิจเพื่อติดตามการสูญหายกรณี นายสมชาย นีละไพจิตร เกี่ยวกับปัญหาศพในสุสานมูลนิธิธ่งเต็กเซี่ยงตึ๊ง จ.ปัตตานีพ.ญ.คุณหญิงพรทิพย์ว่า ใน 3 จังหวัดชายแดนภาคใต้ มีศพที่ถูกฝังในกุโบร์ (สุสานของชาวมุสลิม) ที่ไม่รู้ชื่อ และไม่มีการบันทึกรายละเอียดที่แน่ชัด ราว 10-20 ศพต่อจังหวัด ส่วนในสุสานจีน ซึ่งดำเนินการโดยมูลนิธินั้น ใน จ.นราธิวาส มีศพลักษณะดังกล่าวประมาณ 30 ศพ ส่วนที่ จ.ยะลา ไม่มีรายงาน เพราะไม่มีมูลนิธิ ขณะที่ จ.ปัตตานี มูลนิธิธ่งเต็กเซี่ยงตึ๊งล้างป่าช้าครั้งสุดท้ายไปเมื่อปี 2544 ซึ่งการตรวจศพนิรนามครั้งนี้จะมุ่งไปที่ศพซึ่งคาดว่าจะเสียชีวิตจากเหตุการณ์ความไม่สงบฉะนั้นจะตรวจย้อนไปถึงต้นปี 2547 เท่านั้น เบื้องต้นพบว่ามีศพที่ถูกฆาตกรรมประมาณ 200 ศพ ส่วนที่เหลือเป็นพวกป่วยตายไม่ได้มีการแจ้งสาเหตุการตายเอาไว้พ.ญ.คุณหญิงพรทิพย์ย้ำว่า การตรวจพิสูจน์ศพนิรนามครั้งนี้ ไม่ได้มุ่งหวังตรวจสอบการกระทำความผิดในอดีต แต่ต้องการสร้างมาตรฐานการจัดการเรื่องศพนิรนาม ซึ่งในประเทศไทยว่ายังไม่มีมาตรฐานเพียงพอ เนื่องจากข้อมูลต่างๆ ของศพนิรนามที่บันทึกเอาไว้จะระบุแค่วันเวลาฝัง กับสาเหตุการตาย แต่ไม่มีว่าศพมาจากท้องที่ใด ฉะนั้นแม้จะพิสูจน์ได้ว่าศพนั้นถูกยิงเสียชีวิต ก็ไม่อาจสรุปได้ว่ามีสาเหตุมาจากเหตุการณ์ความไม่สงบ และก็อาจจะไม่สามารถสาวไปถึงว่า ถูกยิงจากที่ใด
หมอพรทิพย์ลงพื้นที่ตรวจศพนิรนาม วันเดียวกัน พ.ญ.คุณหญิงพรทิพย์ โรจนสุนันท์ รักษาการผู้อํานวยการสถาบันนิติวิทยาศาสตร์ กระทรวงยุติธรรมแถลงข่าวร่วมกับใคร 
สมชาย นีละไพจิตร